Kim Traavik

Kim Traavik (født 1946) er en norsk diplomat og politiker for Høyre. Han har tidligere vært statssekretær i Utenriksdepartementet og Norges ambassadør i London 2010–14.
Utdanningstiden
Traavik er utdannet cand.polit. (1973) med hovedfag i statsvitenskap fra Universitetet i Oslo..  Han var i studietiden aktiv i Norges Konservative Studenterforbund, der han var medlem av seniorkollegiet 1970 til 1971.Historie , Høyres Studenterforbund.
Diplomatiet
Han gikk i 1977 inn i utenrikstjenesten, der hans første posteringer utenlands var i Finland fra 1979 til 1982 og deretter fra 1982 til 1985 ved Norges delegasjon til FN i New York.H.E. Ambassador Kim Traavik, Norges delegasjon til NATO. I årene 1987 til 1989 var Traavik ved Norges delegasjon til NATO i Brussel. Han ledet fra 1989 til 1992 avdelingen som har ansvar for sikkerhetspolitikk og våpenkontroll i Utenriksdepartementet. Fra 1992 til 1994 ledet han avdelingen for europeiske saker og fra 1994 til 1997 var han ministerråd ved Norges delegasjon til EU i Brussel. Traavik ble i 1997 utnevnt til ambassadør og fikk ansvar for forberedelsene til og gjennomføringen av Norges formannskap i Organisasjonen for sikkerhet og samarbeid i Europa (OSSE) i 1999. 
I oktober 2001 ble Traavik utnevnt til statssekretær i Utenriksdepartementet.Statssekretærarkivet , Norsk samfunnsvitenskapelig datatjeneste. Han var statssekretær for Høyre i Kjell Magne Bondeviks andre regjering til oktober 2005 og fungerte som viseutenriksminister. 

Etter årene som politiker i Utenriksdepartementet gikk Traavik tilbake til utenrikstjenesten. I 2006 ble han utnevnt til ambassadør ved Norges faste delegasjon til NATO, et embete han har til 2010. Traavik ble i statsråd 23. april 2010 utnevnt til Norges ambassadør i Storbritannia.Offisielt frå statsrådet 23. april 2010, regjeringen.no. I 2014 ble han "spesialrådgiver" ved Statsministerens kontor.Kim Traavik i Store Norske Leksikon.
Utmerkelser 
Traavik ble i 2007 utnevnt til kommandør av Den Kongelige Norske Fortjenstorden. I 2010 ble han utnevnt til kommandør av Republikken Italias fortjenstorden.Dettaglio decorato, Presidente della Repubblica.

 Referanser 

 Eksterne lenker 


Kategori:Norske ambassadører
Kategori:Statssekretærer fra Høyre
Kategori:Den Kongelige Norske Fortjenstorden